Gričiupis (upė)
Gričiupis – upelis Kauno miesto rytinėje dalyje, Gričiupio mikrorajone. Dešinysis Girstupio intakas. Išteka po žeme ties Kauno technikos kolegija ir teka iš vakarų į rytus, vėliau teka pietryčių kryptimi. Atsiveria KTU studentų miestelyje, kur išilgai upelio įrengtas Gričiupio parkas. Piečiau parko, už Gričiupio gatvės upelis yra kanalizuotas ir ties 5-ąja nuotekų siurbline įteka į Girstupio upelį. Stipriai užterštas, daugiausia fekalijomis.